**TÖÖVÕTULEPING nr …..**

*(sõlmimise kuupäev hilisemas digiallkirjas)*

**Kuusalu Vallavalitsus**, registrikood 75033496 (edaspidi *tellija*), mida esindab põhimääruse alusel vallavanem Terje Kraanvelt ühelt poolt,

ja

**\_\_\_\_\_\_\_\_\_\_\_\_**, registrikood \_\_\_\_\_\_\_\_\_, (edaspidi *töövõtja*), mida esindab põhikirja alusel juhatuse liige \_\_\_\_\_\_\_\_ teiselt poolt,

koos (edaspidi nimetatud ka *pool* või *pooled*), käesolevaga sõlmivad hankelepinguna töövõtulepingu (edaspidi *leping*) alljärgnevas:

1. **Üldsätted**
   1. Leping on sõlmitud alla lihthanke piirimäära jääva hankemenetluse „Kuusalu valla soojusmajanduse arengukava koostamine aastateks 2026-2036“ tulemusena.
   2. Töövõtja suhtleb tellija esindajatega eesti keeles. Kõik lepinguga seotud dokumendid vormistatakse eesti keeles. Juhul kui töövõtja ei valda eesti keelt tasemel, mis võimaldab tal täita oma ülesandeid hankelepingu täitmisel, on töövõtja kohustatud kasutama tõlketeenust, mille kulutused jäävad töövõtja kanda.
   3. Pooled juhinduvad lepingu täitmisel lisaks lepingule ja selle lisadele ka Eesti Vabariigis kehtivatest õigusaktidest, eeskirjadest, standarditest ning vajadusel muudest vastava valdkonna tehnilistest dokumentidest.
   4. Lepingus toodud mõisted ja pealkirjad on mõeldud lepingu sisu edasiandmiseks. Vastuolu korral mõiste või pealkirja ja sisu vahel lähtutakse sisust. Vastavalt kontekstile viitavad lepingus ainsuses toodud sõnad ka mitmusele ja vastupidi.
   5. Käesolev lepingu tekst ei ole konfidentsiaalne ning kuulub avalikustamisele avaliku teabe seaduse alusel, kuna teave on loodud avalikke ülesandeid täites. Ülejäänud lepingu dokumentides sisalduv informatsioon on konfidentsiaalne ja pooled kohustuvad seda kolmandatele isikutele mitte avalikustama, kui lepingu pool on teisele poolele sellest kirjalikult teada andnud (nt riigihangete seaduse alusel märkis töövõtja, milline osa tema pakkumusest on ärisaladus) ning tegemist on teabega, mis tuleb tunnistada asutusesiseseks kasutamiseks avaliku teabe seaduse alusel (ärisaladus, isikuandmed, turvaandmed vms).
   6. Leping on koostatud elektrooniliselt ja allkirjastatud poolte poolt digitaalselt. Lepingu mõlemale poolele jääb mõlema poole digitaalse allkirjaga lepingu fail.
2. **Lepingu dokumendid ja tõlgendamine**
   1. Lepingu dokumendid koosnevad lepingust ja selle lisadest.
   2. Lepingul on selle sõlmimise hetkel järgmised lisad:
      1. **Lisa 1** – Tehniline kirjeldus.

2.1.2. **Lisa 2** – Pakkumus.

* 1. Poolte poolt pärast lepingu sõlmimist koostatud ja allkirjastatud lepingu muudatused asuvad tähtsuse järjekorras sellest dokumendist eespool, mida lepingu muudatusega muudeti.

1. **Lepingu objekt**
   1. Lepingu objektiks on **Kuusalu valla soojusmajanduse arengukava koostamine aastateks 2026-2036**. Tööd teostatakse vastavalt tehnilise kirjeldusele.
   2. Tööde kavandamisel ja teostamisel tuleb lähtuda lepingu dokumentides esitatud nõuetest ja normatiivsetest materjalidest. Töövõtja on, ilma täiendava kompenseerimiseta tellija poolt, kohustatud tegema ka sellised tööd ja abitööd, millistele ei ole otseselt viidatud lepingus ja selle dokumentides, kuid millised on, tulenevalt töövõtja ametialasest professionaalsusest ja heast tavast vajalikud lepingus ettenähtud tulemuse saavutamiseks ja töö nõuetekohaseks teostamiseks.
   3. Tööd loetakse lõpetatuks ja töövõtja vastavad kohustused täidetuks, kui tööd on vastavalt lepingus sätestatud tingimustele ja mahus tervikuna teostatud, tööd vastavad kõikidele kvaliteedi- ja muudele nõuetele ja töö on tellijale üle andnud ning tellija on töö nõuetekohasust kinnitanud töö vastuvõtmist kirjaliku aktiga (tööde ülevõtmise-vastuvõtmise akt).
2. **Töö tegemise tähtajad**
   1. Töövõtja ja tellija avakoosolek toimub **10 tööpäeva jooksul** lepingu sõlmimisest. Avakoosolekul toimub poolte tutvumine, aja- ja tegevuskava ning metoodika tutvustamine töövõtja (pakkuja) poolt. Tellija selgitab enda ootusi töövõtjale tellija ruumides.
   2. **Töövõtja kohustub töö tellijale üle andma hiljemalt 30.09.2025. a.**
3. **Lepingu hind**
   1. Tasu lepingu tingimuste kohaselt tehtud tööde eest on **\_\_\_\_\_\_ eurot**, millele lisandub käibemaks kehtivas määras.
   2. Tasu eest kohustub töövõtja teostama omal riisikol kõik tööd ettenähtud tähtaegadeks vastavalt projektdokumentatsioonile ja lepingu tingimustele. Töövõtja kohustub hankima kõik tööde teostamiseks vajaminevad vahendid omal kulul.
   3. Vastutus töö maksumuse kujundamisel tehtud töömahtude arvestuste õigsuse eest lasub töövõtjal ja arvestusvigadest tingituna ei kuulu lepingu tasu muutmisele.
4. **Tasumise kord**
   1. Tellija ei tasu töövõtjale ettemaksu.
   2. Tellija tasub töövõtjale ühe maksena peale lõpuseminari läbi viimist ja e-arve saamist. Arve tasumise aluseks on tööde ülevõtmise-vastuvõtmise akt.
   3. Tasu nõudmiseks esitab töövõtja tellijale arve, mille tellija kohustub tasuma e-arvel näidatud tähtaja jooksul, mis ei tohi olla lühem kui 21 kalendripäeva arve esitamisest.
5. **Tellija õigused ja kohustused**
   1. Tellijal on õigus:
      1. nõuda töövõtjalt lepingus sätestatud nõuetest sh kvaliteedinõuetest, lähteandmetest, lepingu hinnast ja lepingu tähtaegadest kinni pidamist;
      2. igal ajal teha järelepärimisi tööde tegemise hetke olukorra kohta ning kontrollida tööde tegemise käiku kohapeal;
      3. nõuda töövõtja kaasatud spetsialistide väljavahetamist töövõtja kulul, kui nimetatud isikud teostavad töid mittekohaselt, on asjatundmatud või ei ole koostööaltid, ei ole sidevahendite teel mõistlikku pingutusega kättesaadavad või ilmselgelt ei toeta või ignoreerivad tellija eesmärgi saavutamist;
      4. pöörduda kolmandate isikute poole sõltumatu eksperthinnangu saamiseks tööde kvaliteedi kohta;
      5. keelduda kuni märkuste (mittevastavuste) likvideerimiseni töö vastuvõtmisest ja selle eest maksmisest, kui töö ei ole teostatud lepinguga ja selle lisadega määratud kvaliteeditasemel või mahus;
      6. võtta vastu puudustega töö ning vähendada tasu tehtud töö eest, kui töös on avastatud puudusi ja töövõtja ei ole viinud tööd vastavusse lepingu tingimustega ning avastatud puudused ei takista oluliselt töö kasutamist;
      7. nõuda töövõtjalt lepingust tulenevate töövõtja kõikide kohustuste ja nõuete täitmist.
   2. Tellijal on kohustus:
      1. tasuda töövõtjale tehtud tööde eest vastavalt lepingule;
      2. anda töövõtjale üle vajalikud lähteandmed ja dokumendid lepingus või koosolekute protokollides fikseeritud tähtaegadeks ning edastada töövõtjale igasugust informatsiooni, mis tellija parima äranägemise kohaselt võib aidata kaasa tööde kiiremale ja optimaalsemale teostamisele;
      3. teatada töövõtjale puudustest nii töö tegemise ajal, kui ka pärast töö vastuvõtmist avastatud mittevastavustest lepingule mõistliku aja jooksul pärast vastavate asjaolude avastamist;
      4. teavitada töövõtjat töö tegemist oluliselt mõjutavatest asjaoludest võimalikult aegsasti või viivitamatult nende ilmemisel ja pakkuma omalt poolt lahendusi võimalike takistuste likvideerimiseks või nende mõjude leevendamiseks;
      5. teha töövõtjaga igakülgset koostööd lepinguga seatud eesmärkidest lähtuvalt;
      6. täita lepingust tulenevaid muid kohustusi ja nõudeid.
6. **Töövõtja õigused ja kohustused**
   1. Töövõtjal on õigus:
      1. saada nõuetekohaselt tehtud ja üleantud töö eest tasu vastavalt lepinguga kokkulepitule;
      2. saada tellijalt töö tegemiseks vajalikku lähteandmeid, informatsiooni ja juhiseid;
      3. teha tellijale ettepanekuid töö lahenduste osas niivõrd, kuivõrd need muudatused töövõtja parima arusaama kohaselt võiksid teenida töö optimaalsema ja otstarbekama valmimise huve;
      4. nõuda tellijast sõltuvate mitteõiguspäraste takistuste kõrvaldamist töö teostamisel või korraldamisel;
      5. nõuda tellijalt lepingust tulenevate tellija kõikide kohustuste ja nõuete täitmist.
   2. Töövõtjal on kohustus:
      1. teha töö lepingu nõuete kohaselt ning lepinguga määratud mahus ja ulatuses kooskõlas tööle kehtivate õigusaktide ja normidega ning töövõtja majandus- ja kutsetegevuses tunnustatud parima tava ja praktikaga ning seda liiki tööle omase kõrge kvaliteediga;
      2. kooskõlastada tellijaga ajakava 10 tööpäeva jooksul peale lepingu sõlmimist.
      3. suhelda tellijaga eesti keeles koos ametialase sõnavara valdamisega nii suuliselt kui ka kirjalikult; kui töövõtja kaasatud eriosade eest vastutavad isikud või töövõtja esindajad ei valda eesti keelt piisaval tasemel, siis kohustub töövõtja tagama tõlke eesti keeles;
      4. tagada töö tegemisel vajaliku kvalifikatsiooniga tööjõu kasutamine ja kui konkreetsete tööde tegemiseks on õigusaktides kehtestatud nõuded, et vastavat tööd võivad teostada isikud, kellel on muuhulgas kutsekvalifikatsioon, majandustegevuse teade, tegevusluba või registreering, siis tagada, et vastavaid töid teostaksid isikud, kellel on õigus vastava töö tegemiseks; tellija eeldab, et lepingu täitmisel kasutatakse spetsialiste, kelle töövõtja esitas riigihanke pakkumuse koosseisus. Juhul, kui töövõtja soovib töö teostamiseks kasutada isikuid, keda ei ole nimetatud pakkumuse koosseisus, tuleb nende isikute väljavahetamine eelnevalt kooskõlastada tellijaga, kusjuures sellised isikud peavad vastama vähemalt samadele nõuetele;
      5. esitada tellija esimesel nõudmisel andmed töid vahetult tegevate vastutavate spetsialistide ja nende kvalifikatsiooni kohta;
      6. tagada tööde teostamiseks vajalike materjalide ja töövahendite olemasolu;
      7. informeerida tellijat lepingu täitmisel ilmnenud töö tegemise aluseks olevate dokumentide puudustest enne nimetatud dokumentatsiooni alusel töö teostamist, vastasel juhul vastutab dokumentatsiooni puudusest tulenevate töö puuduste eest töövõtja;
      8. tellija nõudmisel anda aru töö käigust, võimaldama tellijal igal ajal teostada kontrolli teostatava töö vastavuse üle lepingule;
      9. teavitada tellijat töö tegemist oluliselt mõjutavatest või takistavatest asjaoludest võimalikult aegsasti või viivitamatult nende ilmemisel ning pakkuma omalt poolt lahendusi võimalike takistuste likvideerimiseks või nende mõjude leevendamiseks;
      10. teha tellijaga igakülgset koostööd tellija huvist ja eesmärkidest lähtuvalt;
      11. tutvustama kava avalikul arutelul ja volikogu komisjonides;
      12. täita lepingust tulenevaid muid kohustusi ja nõudeid.
7. **Alltöövõtjad**
   1. Töö osalisel või täielikul tellimisel kolmandate isikute käest ehk alltöövõtjate kasutamisel jääb töö tegemise eest tellija ees täies ulatuses vastutavaks töövõtja.
   2. Töövõtja kohustub esitama lepingu täitmise alustamise ajaks tellijale selleks ajaks teadaolevate lepingu täitmisel osalevate alltöövõtjate nimed, kontaktandmed ja teabe nende seaduslike esindajate kohta ning info, millist osa tööst alltöövõtja tegema asub.
   3. Töövõtja peab esitama sama teabe ka iga alltöövõtja kohta, kes kaasatakse lepingu täitmisesse lepingu kestel ja kelle kohta pole tellijale lepingu täitmise alustamise ajaks teavet esitatud.
   4. Töövõtja ei tohi alltöövõtjat kaasata lepingu täitmisesse enne tellijalt vastava kirjaliku kooskõlastuse saamist. Tellija kohustub alltöövõtja kaasamise kooskõlastama või sellest keelduma 5 tööpäeva jooksul töövõtjalt alltöövõtja andmete saamisest arvates.
8. **Vastutus lepingu rikkumise eest ja sanktsioonid**

**Üldine**

* 1. Pooled vastutavad lepingu mittetäitmisega või mittekohase täitmisega teisele poolele tekitatud kahjude eest Eesti Vabariigi õigusaktide ja lepinguga sätestatud alustel ja korras.
  2. Kui üks pool rikub lepingust tulenevaid kohustusi, siis on teisel poolel õigus lisaks lepingus kokkulepitule kasutada tema suhtes ka muid võlaõigusseadusest tulenevaid õiguskaitsevahendeid.
  3. Töövõtja vastutab lepingu rikkumise eest, kui töövõtja ei täida lepingust tulenevaid kohustusi, sh kui töö ei vasta lepingule. Töövõtja vastutab ka kõigi alltöövõtjate poolt tehtud tööde lepingule vastavuse eest. Töö loetakse muu hulgas lepingule mittevastavaks ka juhul, kui Töövõtja töö üleandmisel ei esita tellijale töö juurde kuuluvat täitedokumentatsiooni.
  4. Töövõtja on kohustatud hüvitama lepingu mittetäitmise või mittekohase täitmisega tellijale tekitatud kahju ja tellija poolt tehtud kulutused, mis on seotud töövõtja poolse lepingu rikkumisega.

**Lepingu täitmise peatamine**

* 1. Tellijal on õigus tööde tegemine või lepingu täitmine tervikuna peatada järgmistel juhtudel, ilma et sellega kaasneks töövõtja õigus pikendada lepingu tähtaega ja nõuda tellijalt sellega kaasnevate kulutuste hüvitamist:
     1. Töövõtja on kaasanud töö tegemisse tellijaga kooskõlastamata alltöövõtjaid - õigus peatada lepingu täitmine kuni tellija on veendunud, et kaasatud alltöövõtja vastavad nõuetele või kuni lepingus sätestatud nõuetele vastavate alltöövõtjate kaasamiseni töövõtja poolt;
     2. Töövõtja on kaasanud töö tegemisse tellijaga kooskõlastamata spetsialistid - õigus peatada lepingu täitmine kuni tellija on veendunud, et kaasatud spetsialistid vastavad nõuetele või kuni lepingus sätestatud nõuetele vastavate spetsialistide kaasamiseni töövõtja poolt;
     3. Tellijal on põhjendatud kahtlusi töövõtja tahtes ja võimes (sh kvalifikatsioonis) lepingut nõuetekohaselt täita – õigus peatada lepingu täitmine kuni kahtluse kõrvaldamiseni.
  2. Töövõtjal on õigus tööde tegemine või lepingu täitmine tervikuna peatada ja nõuda lepingu tähtaja pikendamist peatamise aja võrra ning sellega kaasnevate kulutuste hüvitamist tellijalt, kui:
     1. Tellija ei anna töövõtjale hoolimata tema nõudmisest enam kui 10 tööpäeva jooksul teavet, mis on vajalik lepingu täitmiseks ning selle puudumise tõttu on takistatud tööde tegemine tervikuna – õigus peatada lepingu täitmine kuni vajaliku teabe saamiseni tellijalt.

**Viivised ja leppetrahvid**

* 1. Kui tellija ei tasu töövõtja poolt esitatud arvet õigeaegselt ning ei esine vastutusest vabastavaid asjaolusid (arve tasumine on hilinenud töövõtjast olenevate asjaolude tõttu), siis on töövõtjal õigus nõuda tellijalt viivist kuni 0,1% võlgnetavast summast iga tasumisega viivitatud esimese 10 päeva eest ning kuni 0,15% iga päeva eest alates tähtaja ületamise 11. päevast kuni kohustuse täitmiseni. Töövõtja on kohustatud viivise nõude esitama või nõude esitamisest teatama mõistliku aja jooksul lepingu rikkumisest teadasaamisest.
  2. Tellijal on õigus määrata leppetrahvi täpne suurus vastavalt rikkumise põhjustanud asjaoludele, rikkumise ulatusele ja rikkumisest põhjustatud mõjude raskusele ja/või kahjude/kulude suurusele. Tellija on kohustatud leppetrahvi nõude esitama või nõude esitamisest teatama mõistliku aja jooksul lepingu rikkumisest teadasaamisest.
  3. Leppetrahvi tasumine ei asenda kohustuse täitmist ning lisaks leppetrahvile on tellijal õigus nõuda leppetrahvi summat ületavate tekitatud kahjude hüvitamist ning rakendada muid õiguskaitsevahendeid.

**Taganemine**

* 1. Tellijal on õigus õiguskaitsevahendina lepingust taganeda, kui töövõtja rikub oluliselt lepinguga võetud kohustusi, näiteks:
     1. Töövõtja ei ole esitanud ajakava ega ole seda teinud ka tellija antud mõistliku lisatähtaja jooksul;
     2. Töövõtja tegevusest või tegevusetusest tingitud mahajäämus töögraafikust on 21 kalendripäeva või rohkem ja töövõtja ei ole mahajäämust likvideerinud ka tellija antud mõistliku lisatähtaja jooksul;
     3. Töövõtja viivitab lõplikult valmis töö üleandmisega töövõtjast tulenevatel põhjustel üle 21 kalendripäeva;
     4. Töövõtja ei täida lepingus kokku lepitud nõudeid või on tema tegevus muul viisil vastuolus lepinguga ja töövõtja ei ole rikkumist kõrvaldanud ka tellija antud mõistliku lisatähtaja jooksul;
     5. Töövõtja pole võimeline täitma lepingut ega suuda anda usaldusväärset tagatist lepingust tulenevate kohustuste nõuetekohase täitmise kohta tellija määratud mõistliku tähtaja jooksul, muuhulgas juhul kui Töövõtja suhtes kuulutatakse välja pankrot.
  2. Kui tellija ütleb lepingu erakorraliselt üles töövõtjapoolse olulise lepingu rikkumise tõttu, siis töövõtjal on õigus nõuda tasu tegelikult tehtud tööde eest, millest tellijal on õigus maha arvestada lepingu ülesütlemise ja tööde katkestamisega kaasnevad tõendatud kahjud, sh tööde kallinemisega kaasnevad kahjud, juba teostatud tööde kahjustumise ning tööde ümbertegemise kulud, samuti lepingu täitmisega seotud leppetrahvid ja viivised ning muud lepingu alusel maha arvestamisele kuuluvad summad.
  3. Kui tellija viivitab lepingust tulenevate maksekohustustega rohkem kui 21 kalendripäeva ning ei esine vastutusest vabastavaid asjaolusid (arve tasumine on hilinenud töövõtjast olenevate asjaolude tõttu), siis on töövõtjal õigus leping erakorraliselt üles ütelda ja nõuda tellijalt lepingu ülesütlemisega seotud kahju hüvitamist.

1. **Vääramatu jõud**
   1. Pooled ei vastuta lepingust tulenevate oma kohustuste rikkumise eest, mille põhjustas vääramatu jõud. Vääramatu jõud on asjaolu, mida pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.
   2. Lepingu mittetäitmine põhjusel, mida on tekitanud vääramatu jõud, loetakse vabandatavaks üksnes tingimusel, et pooled rakendavad jõupingutusi sellise olukorra vältimiseks ning tingimusel, et võetakse tarvidusele meetmed lepingu täitmiseks.
   3. Pool, kelle tegevus lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest koheselt kirjalikult teatama teisele poolele. Teates tuleb kirjeldada lepingu täitmise takistust, samuti esitada põhjendused ja tõendid, mis näitaks, et takistus on põhjustatud vääramatust jõust ja pool on rakendanud kõiki võimalikke meetmeid takistuse ületamiseks. Võimalusel tuleb teates esitada prognoos takistuse ajalise kestuse kohta.
   4. Vääramatu jõud muudab lepingus toodud tähtaegu perioodi võrra, mille jooksul vääramatu jõu tegurid takistavad lepingu täitmist. Pooled peavad oma lepinguliste kohustuste täitmist jätkama niipea, kui vääramatu jõu tegurid on kõrvaldatud.
   5. Kui vääramatu jõu asjaolud kestavad üle 30 päeva, otsustavad pooled läbirääkimiste käigus oma lepinguliste kohustuste täitmise võimalused.
   6. Kui vääramatu jõu asjaolud takistavad lepingu täitmist kestusega üle 60 kalendripäeva, siis on pooltel õigus leping erakorraliselt üles öelda või lepingust taganeda. Sellisel juhul ei ole pooltel õigus nõuda teiselt poolelt lepingu mittetäitmise või mittenõuetekohase täitmisega tekitatud kahju hüvitamist. Käesolev punkt ei välista ega piira poolte õigust kasutada muid seadusest tulenevaid lepingust taganemise aluseid.
2. **Lepingu muutmise kord**
   1. Lepingut võib muuta ainult poolte nõusolekul, v.a kui lepingus on sätestatud õigus lepingut ühepoolselt muuta. Lepingu muudatused peavad olema kooskõlas riigihangete seadusega.
   2. Muudatused ja täiendused lepingule on kehtivad, kui need on sõlmitud kirjalikult ja alla kirjutatud poolte selleks õigust omavate esindajate poolt.
   3. Lepingut muuta sooviv pool esitab muudatusettepanekud teisele poolele kirjalikult. Muudatusettepanek peab olema põhjendatud. Teine pool on kohustatud nimetatud ettepaneku läbi vaatama ja ettepaneku esitanud poolele kirjalikult vastama hiljemalt 14 kalendripäeva jooksul arvates ettepaneku saamisest. Ettepaneku mitterahuldamise otsus peab olema põhjendatud.
   4. Kui pooled jõuavad lepingu muutmise või täiendamise suhtes kokkuleppele, loetakse muudatus või täiendus edaspidi lepingu lahutamatuks lisaks.
   5. Eesti Vabariigi õigusaktide muutmisest tulenev vastuolu mõne käesoleva lepingu sättega ei mõjuta ülejäänud lepingu kehtivust. Pooled kohustuvad vastastikusel kokkuleppel seadusega vastuolus oleva kokkuleppe viima kooskõlla kehtiva seadusega.
3. **Lepingu kehtivus ja lõpetamine**
   1. Leping jõustub ja loetakse sõlmituks selle allkirjastamisest mõlema poole poolt (lepingu sõlmimise päev on viimase allkirja andmise päev) ja kehtib kuni lepingust tulenevate kohustuste täitmiseni poolte poolt.
   2. Leping lõpeb lepingu kehtivusaja möödumisel või lepingu ennetähtaegsel ühepoolsel ülesütlemisel või lepingust taganemisel, kui selline õigus on poolel võlaõigusseaduse ja/või käesoleva lepingu alusel ja pool seda õigust kasutab.
   3. Lepingu ülesütlemise või lepingust taganemise kohta edastab pool teisele poolele kirjaliku lepingu ülesütlemise või taganemise avalduse. Lepingu ülesütlemine või lepingust taganemine loetakse toimunuks, kui teine pool on ülesütlemise või taganemise avalduse kätte saanud.
   4. Lepingu võib olenemata põhjusest ennetähtaegselt lõpetada poolte kokkuleppel.
   5. Tellijal on õigus leping korraliselt ja ilma, et see oleks tingitud töövõtjapoolsest lepingu rikkumisest, üles ütelda igal ajal. Sellisel juhul on töövõtjal õigus nõuda tasu kõikide ülesütlemise hetkeks tehtud tööde eest ning muude põhjendatud ja tõendatud kulude hüvitamist, mis kaasnevad töövõtjale seoses lepingu ülesütlemisega tellija poolt. Töövõtjal ei teki õigust nõuda saamata jäänud tulu.
4. **Vaidluste lahendamine**
   1. Kõik lepingu tõlgendamisest või täitmisest tulenevad vaidlused püütakse lahendada poolte vaheliste läbirääkimiste teel.
   2. Lahkhelide korral peab töövõtja tõendama tema poolt teostatu vastavust lepingu mõttele, heale tavale, kokkulepetele, normidele, eeskirjadele ja õigusaktidele.
   3. Vaidluste lahendamiseks seoses tööde teostamise kvaliteediga ja vastavusega lepingu tingimustele võivad pooled kaasata mõlemale poolele sobiva eksperdi. Eksperdikulud kannab pool, kelle kahjuks langetati eksperdi poolt tehtud otsus. Kui ekspert lahendab vaidluse osaliselt kummagi poole kasuks, jagatakse ka eksperdi kulud pooleks.
   4. Eksperdi kasutamine ei piira ega vähenda poole õigust pöörduda vaidluse lahendamiseks kohtusse.
   5. Kokkuleppe mittesaavutamisel lahendatakse vaidlus Harju Maakohtus vastavalt Eesti Vabariigis kehtivatele õigusaktidele.
5. **Poolte kontaktisikud**
   1. Tellija kontaktisik ja vastutav esindaja, kellel on õigus kontrollida töövõtja kohustuste täitmist on Andres Põdra, tel: +372 54301327, e-post: andres.podra@kuusalu.ee
   2. Töövõtja kontaktisik ja vastutav esindaja on XXX, telefon XXX, e-post XXX
6. **Poolte rekvisiidid ja allkirjad**

**Tellija Töövõtja**

**Kuusalu Vallavalitsus \_\_\_\_\_\_\_\_\_\_\_**

registrikood 75033496 registrikood \_\_\_\_\_\_\_\_\_\_

Mõisa tee 17, Kiiu alevik, Kuusalu vald, \_\_\_\_\_\_\_\_\_\_\_\_\_\_\_\_\_\_\_\_

Harju maakond, 74604 \_\_\_\_\_\_\_\_\_\_\_\_\_\_\_\_\_\_\_\_

tel. +372 606 6370 tel. \_\_\_\_\_\_\_\_\_\_\_\_\_\_\_\_\_

e-post: [vallavalitsus@kuusalu.ee](mailto:vallavalitsus@kuusalu.ee) e-post: \_\_\_\_\_\_\_\_\_\_\_\_\_\_

(allkirjastatud digitaalselt) (allkirjastatud digitaalselt)

Terje Kraanvelt \_\_\_\_\_\_\_\_\_\_\_\_\_

vallavanem juhatuse liige